מרטין תומך אישית בגן בוסתן אברהם ביפו שהוא גן ילדים יהודי-ערבי מעורב דו-שפתי שבו הילדים לומדים על תרבויות ודתות ומציינים את חגיהן. מרטין מגיע לישראל לביקורים פרטיים תקופתיים בגן, לאחרונה ב-2019.
חייו האישיים.
מרטין פגש את השחקנית גווינת' פאלטרו בשנת 2002 במאחורי הקלעים בהופעתם של קולדפליי, לאחר מותו של אביה, ברוס פאלטרו. הזוג נישא שנה לאחר מכן, ב-5 בדצמבר 2003. בתם, אפל בלית' אליסון מרטין, נולדה ב-14 במאי 2004, בלונדון. בנם השני, מוזס ברוס אנטוני מרטין, נולד ב-8 באפריל 2006, בעיר ניו יורק. סיימון פג, וחברו של מרטין ללהקה ג'ון באקלנד הם הסנדקים של אפל. מרטין ופג הם ידידים וותיקים מאז שנפגשו בשנת 2001, כשמרטין הופיע באחד מסרטיו של פג, "Shaun of the Dead". &lt;BR&gt;
מרטין אינו מעשן או שותה אלכוהול.&lt;BR&gt;
בשנת 2005, מגזין הרולינג סטון פרסם ריאיון עם מרטין, בוא הוא מציג את עמדותיו הדתיות: "אני בהחלט מאמין באלוהים. איך אפשר להסתכל על הכל ולא להיות נדהם מהנסים שבכך?" באותו הראיון הוא דיבר על תקופה בה היו לו שאלות רוחניות רבות: "עברתי שינוי גדול מאוד, בערך מגיל שש-עשרה עד עשרים ושתיים, בקבלת האלוהים, דת, אמונה, שיפוט, הכל הפך למאוד מבולבל." מכל מקום, בראיון בשנת 2008 הוא סיפר: "אני תמיד מנסה להבין עוד לגבי הדמות הזאת. אני לא יודע אם זה אללה או ישו או מוחמד או זאוס. אבל אני אלך על זאוס."&lt;BR&gt;
לאחר הראיון הנ"ל, הוא פרסם הודעה שמגדירה אותו כ"כלתאיסט" (Alltheist), מילה שהמציא שמשמעותה שהוא מאמין "בכל דבר".
במרץ 2014 הודיעו מרטין ופאלטרו על פרידה. ב-2016 הם התגרשו באופן רשמי.
באוגוסט 2014 נראה מרטין שהוא בראשיתו של קשר זוגי עם השחקנית ג'ניפר לורנס. ביוני 2015 הודיע הזוג על פרידתם.
בזוגיות עם השחקנית והדוגמנית דקוטה ג'ונסון מאוקטובר 2017.
דיסקוגרפיית סולו.
"עיינו בערך קולדפליי בשביל לראות את עבודתו עם הלהקה."
יונה טפר
יונה טפר (נולדה ב-25 בפברואר 1941) היא סופרת ילדים ישראלית.
ביוגרפיה.
יונה טפר נולדה בדפנה, בגליל העליון, וכשהתחתנה עברה לגור בקיבוץ יגור. היא עבדה כגננת, מורה ומנהלת ביישוב בו היא חיה. כיום היא עורכת ספרי ילדים ונוער ועוסקת בכתיבה.
בשנת 1994 זכתה טפר בפרס זאב לספרות ילדים ונוער על ספרה "לעזוב בית"; ב-2001 קיבלה את פרס היצירה לסופרים עבריים וב-2008 זכתה בעיטור כריסטיאן אנדרסן לספרות ילדים ונוער על ספרה "אבנים קטנות של אהבה". בשנת 2005 זכתה פעם נוספת בפרס זאב על ספרה "בינה נוסעת מבנימינה", והיא כלת פרס שר המדע, החינוך והספורט לשנת 2008.
קרב אל-קאדסיה
קרב אל-קאדסיה (ערבית: معركة القادسية, תרגום מדויק: מערכת אלקאדסיה) הוא קרב שהתרחש בין ה-16 ל-19 בנובמבר 636 (חודש שעבאן בשנת 14 להג'רה) בין המוסלמים, בפיקודו של סעד בן אבי ווקאס, לפרסים, בפיקודו של רסתם פרגז באל-קאדסיה, והסתיימה בניצחון המוסלמים ומותו של רסתם.
זה היה קרב מכריע בו הכו המוסלמים את הפרסים של האימפריה הסאסאנית ובכך פתחו את הפתח לכיבוש עיראק ואיראן בידי הלוחמים הערבים המוסלמים.
פרטים רבים לגבי הקרב אינם ידועים, כמו סדרי הגודל של הכוחות הלוחמים והמיקומים של אירועים שונים במהלך הקרב. ההערכות לגבי הצבא הפרסי נעות בין 30,000 ל-210,000 וההערכות לגבי הצבא הערבי נעות בין 6,000 ל-12,000 במקורות מוקדמים ו-38,000 או 88,000 במקורות מאוחרים יותר.
קרב אל-קאדסייה מוזכר בידי המוסלמים-הערבים-הסונים כקרב גבורה שלהם. סדאם חוסיין, למשל, הזכיר אותו במלחמת איראן–עיראק, על מנת לעורר את רגשות העם העיראקי. מאידך, בעיני הפרסים (גם לאחר התאסלמותם) הוא נחרט בזיכרון כהשפלה לאומית עליה יש לנקום.
שדרת הכוכבים של הוליווד
שדרת הכוכבים של הוליווד (באנגלית: Hollywood Walk of Fame) היא שדרה בין שדרות הוליווד ורחוב ויין בהוליווד שבקליפורניה, ארצות הברית, בה משובצים למעלה מ-2,700 כוכבים, בהם שמות ידוענים שזכו לכבוד על תרומותיהם לתעשיית הבידור.
מאפיינים.
שדרת הכוכבים משתרעת ממזרח למערב בשדרות הוליווד מרחוב גאוור עד שדרות לה בראה ומצפון לדרום ברחוב ויין בין רחוב יוקה ושדרות סאנסט. כל כוכב מכיל פסיפס ורוד עם מסגרת פליז. בתוך הכוכב מקובע שם הזוכה לכבוד מעל סמל אחד מתוך חמישה סוגים המסמלים חמישה סוגי תרומה לתעשיית הבידור:
היסטוריה.
השדרה נוצרה ב-1958 על ידי אמן מדרום קליפורניה, אוליבר וייסמולר, אותו שכרה העירייה כדי לעשות להוליווד "מתיחת פנים". אלו שזכו לכוכב קיבלו אותו על בסיס הישגיהם בקולנוע, תיאטרון, רדיו, טלוויזיה ומוזיקה. רבים זכו למספר כוכבים בשלב הראשוני של הרעיון על תרומתם במספר קטגוריות, מצד שני, המגמה בעשורים האחרונים היא לתת כוכבים יחידים לכאלו שטרם קיבלו ורק מעטים זוכים לכוכב נוסף. ב-1978, הכריזה לוס אנג'לס על שדרת הכוכבים כאתר בעל משמעות תרבותית והיסטורית.
שדרת הכוכבים המקורית הכילה 2,500 כוכבים ריקים. 1,558 כוכבים הוענקו בשישה עשר החודשים הראשונים. ג'ואן וודוורד נחשבת לרוב לראשונה שזכתה לכוכב בשדרה, אולם למעשה, נבחרו באופן אקראי 8 שמות מבין 1,558 השמות שתוכננו, וכל השמונה כולל וודוורד הוטבעו במדרכה במיקום זמני באוגוסט 1958, ללא טקס מיוחד ולצורכי פרסום בלבד, שכן הפתיחה הרשמית של השדרה נדחתה עקב תביעות משפטיות. טקס ההשקה הרשמי נערך לבסוף ב-8 בפברואר 1960, אך הכוכב הראשון שהוטבע במיקום שאינו זמני נעשה רק ב-28 במרץ. ככל הנראה וודוורד הייתה הראשונה להצטלם עם הכוכב שלה ועל כן האמונה הרווחת כי היא הראשונה שזכתה לכוכב.
מאז, כוכבים חדשים הוענקו בממוצע של עד שני כוכבים לחודש. עד 1994 יותר מ-2,000 מהכוכבים הראשוניים הוענקו לידוענים, ונקבעו כוכבים נוספים שהמשיכו את שדרת הכוכבים מערבה עד לשדרת לה בראה. מיקומם של הכוכבים נשאר קבוע מלבד אלו שמוקמו מחדש מסיבות מגוונות כגון שיפוצים בדרך.
הידוען היחיד שקיבל כוכבים בכל חמש הקטגוריות הוא ג'ין אוטרי.
כוכבים חדשים נבחרים ממספר מועמדים שמוכרזים כל שנה ב-31 במאי. מועצת שדרת הכוכבים מקיימת ישיבה כל שנה ביוני כדי לבחור את הידוענים שיזכו לכוכב בשנה שלאחר מכן. טקסי הענקת כוכבים פתוחים לציבור, את הטקסים מנחה ג'וני גראנט, ראש העיר של כבוד של הוליווד.
החברים במועצה אינם ידועים לציבור, כך הזוכים לכוכב נבחרים בדרך חשאית. נעשו מספר ניסיונות על ידי התקשורת לגלות מי הם החברים בוועדה.
מרי קייט ואשלי אולסן, שהיו בנות 17 כשקיבלו כוכב, הן הצעירות ביותר שקיבלו כוכב בשדרה. הן גם התאומות היחידות שקיבלו כוכב.
בין הדמויות הבדיוניות שקיבלו כוכבים נמנים באגס באני, מיקי מאוס, וודי הנקר, פו הדב, דונלד דאק, גודזילה, פי ווי הרמן, קרמיט הצפרדע, C-3PO, לאסי, ראגרטס, משפחת סימפסון, מיני מאוס ושלגיה.
תחזוקה.
השדרה מתוחזקת על ידי הקרן ההיסטורית של הוליווד. כדי לקבל כוכב בשדרת הכוכבים חייב האדם שלו מוענק הכוכב להסכים להגיע לטקס עד חמש שנים מיום ההכרזה ולשלם 15,000 דולר אמריקאי לקרן על הוצאות כמו אבטחה בטקס. את הסכום משלמים בדרך כלל אולפני הקולנוע וחברות התקליטים כחלק מהפרסום לידוען שזכה בכוכב אותו הם מייצגים. במקרים אחרים, משלמים מועדוני מעריצים או הזוכה עצמו את הסכום.
נכון לינואר 2016, בשדרה 2,570 כוכבים.
כוכבים שהושחתו או נגנבו.
היו שמונה מקרים של גנבת כוכבים משדרת הכוכבים מאז 1960. כוכביהם של ג'יימס סטיוארט וקירק דאגלס נגנבו מאתר בנייה ברחוב ויין. הכוכבים הוסרו זמנית כדי לבצע עבודות בנייה. הגנב היה בנאי שמאוחר יותר נתפס עם שני הכוכבים ההרוסים שלא היו ניתנים לשימוש. הוא נתפס רק לאחר שנקבעו כוכבים חדשים. הכוכב של ג'ין אוטרי נלקח גם הוא מאתר בנייה ונמצא מאוחר יותר באיווה. ב-27 בנובמבר 2005, כוכבו של גרגורי פק נלקח מהמדרכה. הפעם היו אלו קבוצת גנבים שניסרו את הכוכב. ב-27 באוקטובר 2016, הושחת הכוכב של דונלד טראמפ, בעיצומה של מערכת הבחירות לנשיאות ארצות הברית 2016. הכוכב הושחת בעזרת פטיש על ידי אדם בשם ג'יימי אוטיס, שהתחזה לפועל עיריית לוס אנג'לס.
מאמצים רבים נעשים כדי למנוע גנבות, כדוגמת התקנת מצלמות סביב אזור השדרה, כדי לתפוס גנבים בשעת מעשה.
מיקרופילם
מיקרופילם (בעברית סרט זִעוּר) הוא מדיה אופטית המשמשת לאחסון תוכן של ספרים, כתבי עת, מסמכים משפטיים ותרשימים הנדסיים.
מיקרופילם הוא בדרך כלל סרט צילום 35 מ"מ בשחור-לבן, אם כי בתחום ההנדסה נוהגים גם להשתמש בכרטיסי ניקוב שלהם מוצמד צילום בודד. לחלק ניכר ממדיית המיקרופילם מקודד מידע תוכן דיגיטלי בקצה התמונה המוצגת כדי לבצע שליפה אוטומטית, אולם לא בכולם. המיקרופילם אינו המדיה האנלוגית הקומפקטית ביותר בשימוש נרחב, המיקרופיש מאפשר לשמור מידע רב יותר.
שימושים.
בתחומי ההנדסה נהוג להשתמש במיקרופילם שמונח על כרטיס ניקוב לצורך ארכוב מידע. למשל, כשחברות תעופה דורשות תרשימים הנדסיים כחלק מעסקאות רכישה (כדי להבטיח את עצמן במקרה של פשיטת רגל של היצרן), הן דורשות את הנתונים באופן זה, עם מידע אינדקס על כל כרטיס. כך קל לשכפל, למיין, ולמצוא את המידע הנדרש. כרטיסים כאלו תופסים בממוצע 3% מהנפח הנדרש לאחסון התרשימים המקוריים.
בסוף המאה העשרים חלה ירידה תלולה בשימוש במיקרופילם, עם המעבר לאחסון על גבי מדיה מגנטית ברשת מחשבים. יתרונה הגדול של השיטה החדשה הוא היכולת לקרוא את המסמך בכל מקום המחובר לרשת, ללא צורך בהעברה פיזית הנדרשת במיקרופילם.